П Р О Т О К О Л    № 8
от заседание на
Комисията по анализ и отчитане степента на натовареност
на органите на съдебната власт 
към Висшия съдебен съвет

4 март 2015 г.

Днес, 4 март 2015 г., сряда, от 13.45 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА- отсъства
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ - отсъства
ЮЛИАНА КОЛЕВА	

Присъстват от администрацията на ВСС сътрудници към комисията: Румен Митев – началник-отдел „САОД”, д-я „ИТСС”, Галя Хаджиева и Емилия Петкова – старши експерти в отдел „САОД”, д-я ИТСС”. 

1. ОТНОСНО: Писмо № 465/18.02.2015 г. от директора на Националната следствена служба и зам.-главен прокурор по разследването във връзка с прилагането на утежняващ критерий върху краен акт при измерването на натовареността на следователите /вх. № 11-08-007/20.02.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение писмо вх. № 11-08-007/20.02.2015 г. от директора на Националната следствена служба и заместник на главния прокурор по разследването и го предоставя на Подгрупа „Прокурори и следователи” към Работната група за изготвяне на средносрочна стратегия за човешките ресурси в съдебната система, която да се произнесе по поставения в писмото въпрос.
1.2. Изпраща отговор на директора на НСлС съгласно уточненията в проведената дискусия.

2. ОТНОСНО: Проект на Годишен план за дейностите на Комисията по анализ и отчитане степента на натовареност на органите на съдебната власт за 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема проекта за Годишен план за дейностите на Комисията по анализ и отчитане степента на натовареност на органите на съдебната власт за 2015 г. с направените уточнения.
2.2. Годишният план по т. 2.1. да бъде публикуван на Интернет страницата на ВСС, раздел „Решения на постоянните комисии”, подраздел „Комисия по анализ и отчитане степента на натовареност на органите на съдебната власт”.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ